title: Vykonávacie nariadenie Komisie (EÚ) č. 886/2014 z  13. augusta 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               14.8.2014

               SK

               Úradný vestník Európskej únie

               L 242/27

         VYKONÁVACIE NARIADENIE KOMISIE (EÚ) č. 886/2014
   z 13. augusta 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. augusta 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/409 z  11. marca 2015 , ktorým sa mení vykonávacie nariadenie Rady (EÚ) č. 917/2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz keramických obkladačiek s pôvodom v Čínskej ľudovej republike

text:
               12.3.2015

               SK

               Úradný vestník Európskej únie

               L 67/23

         VYKONÁVACIE NARIADENIE KOMISIE (EÚ) 2015/409
   z 11. marca 2015,
   ktorým sa mení vykonávacie nariadenie Rady (EÚ) č. 917/2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz keramických obkladačiek s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 3,
   keďže:
   1.   POSTUP

   1.1.   Platné opatrenia

               (1)

               Rada uložila 15. septembra 2011 antidumpingové clo na dovoz keramických obkladačiek s pôvodom v Čínskej ľudovej republike vykonávacím nariadením (EÚ) č. 917/2011 (ďalej len „pôvodné nariadenie“) (2).

               (2)

               Jednotná colná sadzba vo výške 26,3 % bola uložená na dovoz príslušného výrobku vyrobeného týmito skupinami vyvážajúcich výrobcov:

                           —

                           Dongguan City Wonderful Ceramics Industrial Park Co., Ltd a Guangdong Jiamei Ceramics Co. Ltd (ďalej len „skupina Wonderful“) a

                           —

                           Qingyuan Gani Ceramics Co. Ltd a Foshan Gani Ceramics Co. Ltd (ďalej len „skupina Gani“).

               (3)

               Ako sa uvádza v odôvodneniach 96 až 98 pôvodného nariadenia, Európskej komisii (ďalej len „Komisia“) bolo po zverejnení predbežných zistení oznámené, že vzťah medzi týmito spoločnosťami bol prerušený, a preto by sa na skupinu Gani a skupinu Wonderful mali uplatniť individuálne clá. Žiadosť však v tejto fáze nemohla byť prijatá, keďže bolo potrebné uvedené tvrdenia riadne preskúmať.

         1.2.   Žiadosť o čiastočné priebežné preskúmanie

               (4)

               Komisia dostala 2. októbra 2012 žiadosť o čiastočné priebežné preskúmanie od skupiny Gani.

               (5)

               Skupina Gani tvrdila, že už nie je prepojená s ďalšími dvoma spoločnosťami (so skupinou Wonderful), keďže akcionársky vzťah sa medzi nimi skončil v marci 2011. Preto skupina Gani požiadala o priebežné preskúmanie platných opatrení, keďže platná jednotná colná sadzba už nebola primeraná.

         1.3.   Začatie čiastočného priebežného preskúmania

               (6)

               Komisia po porade s poradným výborom stanovila, že takéto preskúmanie by sa malo začať.

               (7)

               Komisia začala 31. januára 2014 čiastočné priebežné preskúmanie platných opatrení vzťahujúcich sa na dovoz keramických obkladačiek s pôvodom v Čínskej ľudovej republike podľa článku 11 ods. 3 základného nariadenia. Komisia uverejnila oznámenie o začatí uvedeného preskúmania v Úradnom vestníku Európskej únie
                   (3).

               (8)

               Preskúmanie bolo obmedzené na skúmanie vlastníckej štruktúry skupiny Gani a v prípade potreby na posúdenie z úradnej moci dumpingového rozpätia skupiny Gani.

               (9)

               Preskúmanie z úradnej moci sa týkalo aj rovnakých otázok, pokiaľ ide o skupinu Wonderful.

         1.4.   Obdobie revízneho prešetrovania

               (10)

               Prešetrovanie dumpingu sa vzťahovalo na obdobie od 1. januára 2013 do 31. decembra 2013 („obdobie revízneho prešetrovania“).

         1.5.   Strany, ktorých sa prešetrovanie týka

               (11)

               Komisia vyzvala skupinu Gani a skupinu Wonderful, aby spolupracovali na prešetrovaní a odpovedali na dotazník Komisie. Okrem toho Komisia poskytla spoločnostiam príležitosť, aby požiadali o trhovohospodárske zaobchádzanie podľa článku 2 ods. 7 základného nariadenia.

               (12)

               V oznámení o začatí konania Komisia predbežne vybrala Spojené štáty americké ako tretiu krajinu s trhovým hospodárstvom (ďalej len „analogická krajina“) v zmysle článku 2 ods. 7 písm. a) základného nariadenia a vyzvala strany, aby k tomuto výberu predložili pripomienky.

               (13)

               Zainteresované strany mali možnosť vyjadriť svoje pripomienky k začatiu prešetrovania a požiadať o vypočutie pred Komisiou a/alebo úradníkom pre vypočutie v obchodných konaniach.

         1.6.   Vyplnené dotazníky a overovanie na mieste

               (14)

               Komisia dostala vyplnené dotazníky od obidvoch skupín a od dvoch výrobcov v analogickej krajine.

               (15)

               Komisia vyhľadala a overila všetky informácie, ktoré považovala za potrebné na účely preskúmania. Overovanie na mieste podľa článku 16 základného nariadenia sa uskutočnilo v priestoroch týchto spoločností:

                           —

                           vyvážajúci výrobcovia v dotknutej krajine:

                                       —

                                       Dongguan City Wonderful Ceramics Industrial Park Co., Ltd,

                                       —

                                       Guangdong Jiamei Ceramics Co. Ltd,

                                       —

                                       Qingyuan Gani Ceramics Co. Ltd a

                                       —

                                       Foshan Gani Ceramics Co. Ltd.

                           —

                           výrobcovia v analogickej krajine, ktorí požiadali o dôverné zaobchádzanie z dôvodu rizika odvetných opatrení.

         2.   PRÍSLUŠNÝ VÝROBOK

               (16)

               Výrobok, ktorý je predmetom tohto preskúmania, je rovnaký ako výrobok vymedzený v pôvodnom nariadení, a to glazúrované a neglazúrované keramické dlaždice a dlažbové kocky, obkladové dosky alebo obkladačky; glazúrovaná a neglazúrovaná keramická mozaika a podobné výrobky, tiež na podložke (ďalej len „príslušný výrobok“), ktoré sú v súčasnosti zaradené pod číselné znaky KN 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 a 6908 90 99.

         3.   DUMPING

   3.1.   Trhovohospodárske zaobchádzanie (MET)

               (17)

               Žiadna skupina nepožiadala o trhovohospodárske zaobchádzanie podľa článku 2 ods. 7 písm. c) základného nariadenia.

         3.2.   Analogická krajina

               (18)

               Ako sa uvádza vyššie, Komisia navrhla ako analogickú krajinu Spojené štáty americké, ako to bolo v prípade predchádzajúceho prešetrovania. Komisia kontaktovala aj spoločnosti v ďalších možných analogických krajinách, ale od žiadnej inej spoločnosti nedostala odpovede ani ponuku spolupráce. Výber Spojených štátov amerických sa preto potvrdil ako vhodný.

         3.3.   Prešetrovanie

               (19)

               Prešetrovaním, ktoré viedlo k prijatiu platných opatrení, sa zistilo, že skupina Gani a skupina Wonderful boli prepojené, keďže jeden z akcionárov skupiny Wonderful vlastnil viac ako 5 % akcií v spoločnosti skupiny Gani. Dumpingové rozpätia sa vypočítali pre každú skupinu osobitne. Rozpätia ujmy boli v prípade oboch skupín vyššie ako dumpingové rozpätia.

               (20)

               Aby sa zohľadnilo riziko, že vzhľadom na svoje podnikové väzby, by mohli spoločnosti s vyšším individuálnym dumpingovým rozpätím presmerovať svoj vývoz prostredníctvom spoločností s nižším dumpingovým rozpätím, vypočítalo sa jedno vážené priemerné dumpingové rozpätie pre obe skupiny a uložila sa jednotná colná sadzba.

               (21)

               Komisia preskúmala, či na základe údajnej zmeny vo vzťahu už nie je jednotná colná sadzba odôvodnená. Komisia následne preskúmala potrebu revízie individuálnych dumpingových rozpätí.

               (22)

               Revíznym prešetrovaním sa zistilo, že akcie uvedené v odôvodnení 19 boli predané majiteľovi skupiny Gani a skupina Wonderful už v skupine Gani nemá podiel. Neexistovali žiadne náznaky, že by tieto dve skupiny mali akékoľvek iné štrukturálne alebo podnikové väzby. Z tohto dôvodu sa zmena vo vzťahu uvedených dvoch skupín akceptovala v súlade s tvrdením a skupina Gani a skupina Wonderful sa už nepovažovali na účely stanovenia cla za prepojené.

               (23)

               Z toho vyplýva, že už neexistujú dôvody na uloženie jednotnej colnej sadzby. Namiesto toho by sa mali pre skupinu Gani a skupinu Wonderful stanoviť dve osobitné individuálne colné sadzby.

               (24)

               V súvislosti s potrebou preskúmania individuálnych dumpingových rozpätí vypočítaných pre každú skupinu v rámci prešetrovania, ktoré viedlo k uloženiu platných opatrení, Komisia posúdila, či sa okolnosti týkajúce sa oboch skupín výrazne zmenili tak, že by si vyžadovali preskúmanie týchto individuálnych dumpingových rozpätí.

               (25)

               V prešetrovaní, ktoré viedlo k uloženiu platných opatrení, sa zistilo, že:

                           1.

                           skupiny nemali spoločné výrobné zariadenia;

                           2.

                           nemali spoločné podiely v predajných spoločnostiach;

                           3.

                           ani nemali uzavreté vzájomné subdodávateľské zmluvy.

               (26)

               Revíznym prešetrovaním sa potvrdilo, že táto situácia zostala napriek zmene vo vzťahu nezmenená.

               (27)

               Za týchto osobitných okolností sa Komisia domnieva, že ukončenie vzťahu nezmenilo fungovanie žiadnej z oboch skupín spôsobom, ktorý by mal vplyv na výpočet ich dumpingového rozpätia. Preto sa zmena uvedených dumpingových rozpätí na základe nových výpočtov nepovažuje za opodstatnenú podľa článku 11 ods. 3 základného nariadenia.

               (28)

               Vzhľadom na uvedené skutočnosti by sa osobitné dumpingové rozpätia vypočítané v pôvodnom prešetrovaní mali uložiť ako individuálne clá. Tieto dumpingové rozpätia sú 13,9 % pre skupinu Gani a 32,0 % pre skupinu Wonderful.

               (29)

               Tieto zistenia boli sprístupnené zainteresovaným stranám, ktoré mohli v stanovenej lehote predložiť svoje pripomienky.

               (30)

               Skupina Wonderful najprv tvrdila, že Komisiu počas jej overovania na mieste v Čínskej ľudovej republike informovala o tom, že niektoré dôkazy, ktoré predložila skupina Gani v žiadosti o preskúmanie, boli nepravdivé alebo zavádzajúce. Poukázala na to, že Komisia môže v takejto situácii uplatniť článok 18 základného nariadenia. Vyjadrila tiež pochybnosti o tom, či sa v tomto ohľade dodržali ustanovenia článku 11 ods. 3 základného nariadenia.

               (31)

               Komisia overila všetky relevantné a náležite zdokumentované dôkazy zhromaždené počas prešetrovania, ktoré preukázali, že obe skupiny už nie sú prepojené, ako aj dôkazy týkajúce sa fungovania každej z dvoch skupín, a to pred skončením vzťahu i po ňom. Tieto dôkazy potvrdzujú, že skupina sa neodvolateľne rozdelila na dve, ide o skutočnosť, ktorú skupina Wonderful nespochybňuje.

               (32)

               Na základe týchto skutočností Komisia nemá dôvod uplatniť článok 18 základného nariadenia. Tieto skutočnosti navyše potvrdzujú, že článok 11 ods. 3 základného nariadenia bol dodržaný.

               (33)

               Po druhé skupina Wonderful spochybnila, či bolo dodržané ustanovenie, že „výška antidumpingového cla nesmie presiahnuť stanovené dumpingové rozpätie“ v článku 9 ods. 4 základného nariadenia, a to na základe toho, že nové vývozné ceny a normálne hodnoty v analogickej krajine boli overené počas tohto prešetrovania.

               (34)

               Ako sa uvádza v odôvodneniach 24 až 27, prešetrovaním sa zistilo, že fungovanie každej z dvoch skupín sa v dôsledku ukončenia vzťahu nezmenilo. Ako je vysvetlené aj v oznámení o začatí preskúmania, v tomto prípade sa nepožadovali nové dumpingové rozpätia. Článok 9 ods. 4 základného nariadenia bol dodržaný, keďže výška antidumpingového cla nepresahuje dumpingové rozpätie stanovené v pôvodnom prešetrovaní. Tento záver nemení ani skutočnosť, že nové vývozné ceny a normálne hodnoty v analogickej krajine boli tiež overené počas prešetrovania.

               (35)

               Skupina Wonderful napokon tvrdila, že „udelenie individuálnych rozpätí spoločnostiam, ktoré boli predtým prepojené, ale tento vzťah sa skončil“, je nebezpečný precedens, ktorý skupinám spoločností umožňuje manipulovať s opatreniami na ochranu obchodu.

               (36)

               Komisia s týmto tvrdením nesúhlasila. Každé preskúmanie sa vykonáva na základe skutočností zistených počas prešetrovania, a nie na základe špekulácií, a v prípade, že spoločnosti nie sú prepojené, majú nárok na vlastné individuálne clo, ako sa stanovuje v článku 9 ods. 5 základného nariadenia.

               (37)

               Združenie výrobného odvetvia Únie Cerame-Unie (CET) tvrdilo, že koniec akcionárskeho vzťahu neznamená, že je vylúčená možnosť obchádzania prostredníctvom skupiny s najnižším clom. Na ilustráciu združenie CET uviedlo, že načasovanie rozdelenia týchto dvoch skupín sa zhoduje s uložením predbežných opatrení v pôvodnom prípade a že obe skupiny o rozdelení neuvažovali pred začatím pôvodného konania. Počas pôvodného prešetrovania boli skupiny prepojené, a preto združenie CET uviedlo, že skupina Gani a skupina Wonderful mali vzájomný prístup k svojim údajom.

               (38)

               Združenie CET však na podporu týchto domnienok neposkytlo žiadne dôkazy. Okrem toho je Komisia povinná uložiť individuálne clá každej z dvoch skupín teraz, keďže sa zistilo, že už nie sú navzájom prepojené. Komisia nemôže považovať dve právne samostatné skupiny spoločností za prepojené na účely zavedenia jednotnej sadzby cla len na základe možnosti, že by tieto dve skupiny mohli spolupracovať.

               (39)

               Združenie CET ďalej tvrdilo, že ak by podnikateľské činnosti týchto dvoch skupín zostali nezmenené, ako bolo oznámené, potom aj riziko obchádzania medzi týmito dvoma skupinami musí zostať nezmenené.

               (40)

               Komisia tento argument zamietla. Jediným dôvodom, prečo sa tieto dve skupiny považovali v pôvodnom prešetrovaní za jeden subjekt, bol vlastnícky vzťah, ktorý zanikol.

               (41)

               Združenie CET takisto poznamenalo, že miesta výrobných zariadení oboch spoločností sú pomerne blízko seba, čím by sa relatívne zjednodušilo fyzické obchádzanie opatrení.

               (42)

               Komisia zamietla aj tento argument. V skutočnosti neexistuje právny základ na udelenie rovnakého cla neprepojeným spoločnostiam len na základe skutočnosti, že spoločnosti sú pomerne blízko seba, čím sa zjednodušuje obchádzanie. V Čínskej ľudovej republike je bežné, že viacero výrobcov konkrétneho výrobku sa nachádza v jednom meste alebo oblasti.

               (43)

               Vzhľadom na uvedené skutočnosti pripomienky doručené po zverejnení nezmenili záver uvedený v odôvodnení 28. Osobitné dumpingové rozpätia vypočítané v pôvodnom prešetrovaní by sa preto mali uložiť ako individuálne clá. Tieto dumpingové rozpätia sú 13,9 % pre skupinu Gani a 32,0 % pre skupinu Wonderful.

               (44)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 základného nariadenia,

         PRIJALA TOTO NARIADENIE:
   Článok 1
   Tabuľka v článku 1 ods. 2 vykonávacieho nariadenia (EÚ) č. 917/2011 sa mení takto:

               —

               z tabuľky sa vypúšťajú tieto riadky:

                              Spoločnosť

                              Clo

                              Doplnkový kód TARIC

                              „Dongguan City Wonderful Ceramics Industrial Park Co., Ltd, Guangdong Jiamei Ceramics Co. Ltd, Qingyuan Gani Ceramics Co. Ltd, Foshan Gani Ceramics Co. Ltd

                              26,3 %

                              B011“

               —

               do tabuľky sa vkladajú tieto riadky:

                              Spoločnosť

                              Clo

                              Doplnkový kód TARIC

                              „Dongguan City Wonderful Ceramics Industrial Park Co., Ltd, Guangdong Jiamei Ceramics Co. Ltd

                              32,0 %

                              B938

                              Qingyuan Gani Ceramics Co. Ltd, Foshan Gani Ceramics Co. Ltd

                              13,9 %

                              B939“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Vykonávacie nariadenie Rady (EÚ) č. 917/2011 z 12. septembra 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz keramických obkladačiek s pôvodom v Čínskej ľudovej republike (Ú. v. EÚ L 238, 15.9.2011, s. 1).

      (3)  Ú. v. EÚ C 28, 31.1.2014, s. 11.


title: Vykonávacie nariadenie Komisie (EÚ) 2015/1078 z 3. júla 2015, ktorým sa mení nariadenie (EÚ) č. 37/2010, pokiaľ ide o látku „kyselina klodrónová (vo forme disodnej soli)“ (Text s významom pre EHP)

text:
               4.7.2015

               SK

               Úradný vestník Európskej únie

               L 175/5

         VYKONÁVACIE NARIADENIE KOMISIE (EÚ) 2015/1078
   z 3. júla 2015,
   ktorým sa mení nariadenie (EÚ) č. 37/2010, pokiaľ ide o látku „kyselina klodrónová (vo forme disodnej soli)“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               V článku 17 nariadenia (ES) č. 470/2009 sa vyžaduje, aby sa prostredníctvom nariadenia stanovil maximálny limit rezíduí (ďalej len „MRL“) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove hospodárskych zvierat v Únii.

               (2)

               V tabuľke 1 prílohy k nariadeniu Komisie (EÚ) č. 37/2010 (2) sa stanovujú farmakologicky účinné látky a ich klasifikácia, pokiaľ ide o MRL v potravinách živočíšneho pôvodu.

               (3)

               Kyselina klodrónová (vo forme disodnej soli) ešte nie je zahrnutá v tejto tabuľke.

               (4)

               Európskej agentúre pre lieky (ďalej len „EMA“) bola predložená žiadosť o stanovenie MRL kyseliny klodrónovej (vo forme disodnej soli) v zvieratách čeľade koňovité.

               (5)

               EMA na základe stanoviska Výboru pre lieky na veterinárne použitie nepovažuje za potrebné stanoviť maximálne limity rezíduí klodronátu disodného u koňovitých, keďže to nie je nevyhnutné na ochranu zdravia ľudí, ak sa látka nepoužíva u zvierat, ktorých mlieko je určené na ľudskú spotrebu.

               (6)

               Podľa článku 5 nariadenia (ES) č. 470/2009 má EMA zvážiť použitie MRL, ktoré boli stanovené pre farmakologicky účinnú látku v konkrétnej potravine, na inú potravinu vyrobenú z rovnakého druhu, alebo použitie MRL, ktoré boli stanovené pre farmakologicky účinnú látku v jednom alebo viacerých druhoch, na iné druhy.

               (7)

               EMA dospela k záveru, že extrapolovať MRL kyseliny klodrónovej (vo forme disodnej soli) pre zvieratá čeľade koňovité na iné druhy zvierat určené na výrobu potravín nie je vhodné, lebo na základe navrhovanej indikácie a spôsobu účinku nie je pravdepodobné, že sa táto účinná látka použije u iných druhov zvierat určených na výrobu potravín ako koní.

               (8)

               Tabuľka 1 prílohy k nariadeniu (EÚ) č. 37/2010 by sa preto mala zodpovedajúcim spôsobom zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 2. septembra 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      Do tabuľky 1 v prílohe k nariadeniu (EÚ) č. 37/2010 sa v abecednom poradí vkladá táto látka:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Kyselina klodrónová (vo forme disodnej soli)

                     NEUPLATŇUJE SA

                     koňovité

                     nevyžadujú sa MRL

                     NEUPLATŇUJE SA

                     Nepoužívať u zvierat, ktorých mlieko je určené na ľudský konzum.

                     kostrová a svalová sústava/lieky na liečbu chorôb kostí“


title: Vykonávacie Nariadenie Rady (EÚ) č. 364/2010 z  26. apríla 2010 , ktorým sa mení a dopĺňa nariadenie (ES) č. 1487/2005, ktorým sa ukladá konečné antidumpingové clo a vyberá sa s konečnou platnosťou dočasné clo uložené na dovozy určitých hotových tkanín z polyesterového vlákna s pôvodom v Čínskej ľudovej republike

text:
               29.4.2010

               SK

               Úradný vestník Európskej únie

               L 107/6

         VYKONÁVACIE NARIADENIE RADY (EÚ) č. 364/2010
   z 26. apríla 2010,
   ktorým sa mení a dopĺňa nariadenie (ES) č. 1487/2005, ktorým sa ukladá konečné antidumpingové clo a vyberá sa s konečnou platnosťou dočasné clo uložené na dovozy určitých hotových tkanín z polyesterového vlákna s pôvodom v Čínskej ľudovej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   so zreteľom na článok 2 nariadenia Rady (ES) č. 1487/2005 (2),
   so zreteľom na návrh predložený Európskou komisiou po porade s poradným výborom,
   keďže:
   1.   PLATNÉ OPATRENIA

               (1)

               Rada nariadením (ES) č. 1487/2005 uložila konečné antidumpingové clo na dovoz tkanín z priadze zo syntetického vlákna obsahujúcich 85 % alebo viac hmotnosti tvarovaných a/alebo netvarovaných polyesterových vlákien, farbených (vrátane farbených nabielo) alebo potlačených, s pôvodom v Čínskej ľudovej republike, v súčasnosti zaradených do kódov KN ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 a ex 5407 69 90 (ďalej len „príslušný výrobok“) do Európskej únie.

               (2)

               Vzhľadom na vysoký počet spolupracujúcich strán sa počas prešetrovania, ktoré viedlo k uloženiu opatrení, vybrala vzorka čínskych vyvážajúcich výrobcov.

               (3)

               Spoločnostiam zaradeným do vzorky sa udelili individuálne colné sadzby stanovené počas prešetrovania. Spolupracujúcim spoločnostiam, ktoré neboli zaradené do vzorky a ktorým bolo udelené trhovohospodárske zaobchádzanie (ďalej len „THZ“) v súlade s ustanoveniami článku 2 ods. 7 písm. c) nariadenia Rady (ES) č. 384/96 (3), bolo uložené vážené priemerné clo vo výške 14,1 %, ktoré bolo stanovené pre spoločnosti, ktoré boli zaradené do vzorky a bolo im udelené THZ. Spolupracujúcim spoločnostiam nezaradeným do vzorky, ktorým bolo udelené individuálne zaobchádzanie (ďalej len „IZ“) v súlade s ustanoveniami článku 9 ods. 5 toho istého nariadenia, bolo uložené vážené priemerné clo vo výške 37,1 % stanovené pre spoločnosti zaradené do vzorky, ktorým bolo udelené IZ. Všetkým ostatným spoločnostiam bolo uložené celoštátne clo vo výške 56,2 %.

               (4)

               Po opätovnom antiabsorpčnom prešetrovaní podľa článku 12 nariadenia (ES) č. 384/96 Rada nariadením (ES) č. 1087/2007 (4) zvýšila celoštátne clo na 74,8 %. Okrem toho čínskym vyvážajúcim výrobcom s individuálnymi colnými sadzbami, ktorí nespolupracovali pri opätovnom prešetrovaní, boli udelené vyššie antidumpingové clá v súlade s ustanoveniami článku 12 ods. 3 nariadenia (ES) č. 384/96.

               (5)

               Článok 2 nariadenia (ES) č. 1487/2005 umožňuje priznať čínskym vyvážajúcim výrobcom, ktorí spĺňajú všetky štyri kritériá stanovené v uvedenom článku, rovnaké zaobchádzanie, ako je uvedené v odôvodnení 3 v prípade spolupracujúcich spoločností, ktoré nie sú zaradené do vzorky (ďalej len „štatút nového vyvážajúceho výrobcu“).

         2.   ŽIADOSTI NOVÝCH VYVÁŽAJÚCICH VÝROBCOV

               (6)

               Jedna skupina spoločností pozostávajúca z dvoch prepojených spoločností, a to AlbaChiara Printing and Dyeing (Jiaxing) Co. Ltd a Jiaxing E. Boselli Textile Trading Co. Ltd. (ďalej len „žiadateľ“), požiadala o udelenie štatútu nového vyvážajúceho výrobcu.

               (7)

               Uskutočnilo sa preskúmanie s cieľom určiť, či žiadateľ spĺňa kritériá na udelenie štatútu nového vyvážajúceho výrobcu stanovené v článku 2 nariadenia (ES) č. 1487/2005, a to na základe overenia, či:

                           a)

                           počas obdobia prešetrovania, z ktorého vychádzajú opatrenia (od 1. apríla 2003 do 31. marca 2004), nevyvážal do Európskej únie príslušný výrobok (ďalej len „prvé kritérium“);

                           b)

                           nie je prepojený s niektorým z vývozcov alebo výrobcov v Čínskej ľudovej republike, na ktorých sa vzťahujú antidumpingové opatrenia uložené uvedeným nariadením (ďalej len „druhé kritérium“);

                           c)

                           skutočne vyvážal príslušný výrobok do Európskej únie po období prešetrovania, z ktorého opatrenia vychádzajú, alebo uzavrel neodvolateľný zmluvný záväzok vyvážať značné množstvo príslušného výrobku do Európskej únie (ďalej len „tretie kritérium“);

                           d)

                           pôsobí v podmienkach trhového hospodárstva vymedzených v článku 2 ods. 7 písm. c) základného nariadenia alebo prípadne spĺňa požiadavky na individuálne clo v súlade s článkom 9 ods. 5 základného nariadenia (ďalej len „štvrté kritérium“).

               (8)

               Žiadateľovi boli zaslané dotazníky so žiadosťou, aby predložil dôkazy o tom, že spĺňa prvé, druhé a tretie kritérium.

               (9)

               Keďže zo štvrtého kritéria vyplýva, že žiadateľ predloží žiadosť o THZ a/alebo IZ, Komisia zaslala žiadateľovi formuláre žiadostí o THZ a IZ. Žiadateľ požadoval THZ podľa článku 2 ods. 7 základného nariadenia.

               (10)

               Len stručne a na uľahčenie orientácie sa uvádza zhrnutie kritérií pre priznanie THZ:

                           a)

                           obchodné rozhodnutia sa prijímajú a náklady vznikajú v reakcii na signály trhu a bez závažných zásahov štátu a náklady na hlavné vstupy v podstatnej miere odrážajú trhové hodnoty;

                           b)

                           firmy majú jeden prehľadný súbor základných účtovných záznamov, ktoré sú nezávisle auditované v súlade s medzinárodnými účtovnými štandardmi (5) a ktoré sa používajú na všetky účely;

                           c)

                           neexistujú výrazné narušenia prenesené z bývalého systému netrhového hospodárstva;

                           d)

                           zákony o konkurze a o majetku zabezpečujú právnu istotu a stabilitu;

                           e)

                           prepočty výmenných kurzov sa vykonávajú na základe trhových sadzieb.

               (11)

               Vyvážajúcim výrobcom spĺňajúcim kritéria uvedené v odôvodnení 7 sa môže podľa článku 2 nariadenia (ES) č. 1487/2005 udeliť buď colná sadzba vo výške 14,1 % uplatňovaná na spoločnosti, ktorým bolo udelené THZ v súlade s článkom 2 ods. 7 písm. c) nariadenia (ES) č. 384/96, alebo vážená priemerná colná sadzba vo výške 37,1 % uplatňovaná na spoločnosti, ktorým bolo udelené IZ v súlade s článkom 9 ods. 5 toho istého nariadenia.

               (12)

               Európska komisia vyhľadala a overila všetky informácie, ktoré považovala za potrebné na účely stanovenia, či boli splnené všetky štyri kritériá stanovené v článku 2 nariadenia (ES) č. 1487/2005. Overovacie návštevy sa uskutočnili v priestoroch týchto spoločností:

                           —

                           AlbaChiara Printing and Dyeing (Jiaxing) Co. Ltd, Jiaxing,

                           —

                           Jiaxing E. Boselli Textile Trading Co. Ltd., Jiaxing.

         3.   ZISTENIA

               (13)

               Žiadateľ poskytol dostatočné dôkazy na preukázanie, že spĺňa všetky štyri kritériá uvedené v odôvodnení 7. Žiadateľ bol v skutočnosti schopný preukázať, že i) v období od 1. apríla 2003 do 31. marca 2004 nevyvážal príslušný výrobok do Európskej únie, ii) nie je prepojený so žiadnym vývozcom alebo výrobcom v Čínskej ľudovej republike, na ktorých sa vzťahujú antidumpingové opatrenia uložené nariadením (ES) č. 1487/2005, iii) od roku 2008 skutočne vyvážal značné množstvo príslušného výrobku do Európskej únie, iv) spĺňa všetky požiadavky na THZ, a preto mu môže byť udelené individuálne clo v súlade s článkom 2 ods. 7 písm. c) základného nariadenia. Preto sa žiadateľovi mohla udeliť vážená priemerná colná sadzba pre spoločnosti, ktorým bolo udelené THZ uplatniteľné na spolupracujúce spoločnosti nezaradené do vzorky (t. j. 14,1 %) v súlade s článkom 2 nariadenia (ES) č. 1487/2005 a mal by sa doplniť do zoznamu vyvážajúcich výrobcov uvedeného v článku 1 ods. 2 uvedeného nariadenia.

         4.   ÚPRAVA ZOZNAMU SPOLOČNOSTÍ, NA KTORÉ SA UPLATŇUJÚ INDIVIDUÁLNE COLNÉ SADZBY

               (14)

               So zreteľom na zistenia prešetrovania uvedené v odôvodnení 13 sa dospelo k záveru, že spoločnosti AlbaChiara Printing and Dyeing (Jiaxing) Co. Ltd a Jiaxing E. Boselli Textile Trading Co. Ltd. by sa mali doplniť do zoznamu jednotlivých spoločností uvedených v článku 1 ods. 2 nariadenia (ES) č. 1487/2005 s colnou sadzbou vo výške 14,1 %.

               (15)

               Žiadateľ a výrobné odvetvie Únie boli o výsledkoch prešetrovania informovaní a mali možnosť predložiť svoje pripomienky. Neboli predložené žiadne dodatočné informácie, ktoré by umožnili vyvodiť pre žiadateľa odlišné závery,

         PRIJALA TOTO NARIADENIE:
   Článok 1
   Článok 1 ods. 2 nariadenia (ES) č. 1487/2005 sa mení a dopĺňa tak, že sa do tabuľky spoločností s individuálnymi colnými sadzbami dopĺňajú tieto spoločnosti:

                  Spoločnosť

                  Konečná antidumpingová colná sadzba

                  Doplnkový kód TARIC

                  „AlbaChiara Printing and Dyeing (Jiaxing) Co. Ltd

                  14,1 %

                  A617

                  Jiaxing E. Boselli Textile Trading Co. Ltd.

                  14,1 %

                  A617“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 26. apríla 2010

            Za Radu

            predsedníčka

         C. ASHTON

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 240, 16.9.2005, s. 1.

      (3)  Ú. v. ES L 56, 6.3.1996, s. 1.

      (4)  Ú. v. EÚ L 246, 21.9.2007, s. 1.

      (5)  Medzinárodné účtovné štandardy odkazujú na všetky významné a uznávané medzinárodné štandardy účtovníctva vrátane GAAP Spojených štátov amerických a prác Nadácie Výboru pre medzinárodné účtovné štandardy (IASCF) vydávaných Radou pre medzinárodné účtovné štandardy (IASB), zahŕňajúcich rámec Rady pre medzinárodné účtovné štandardy (IASBF), medzinárodné účtovné štandardy (IAS), medzinárodné štandardy finančného výkazníctva (IFRS) a publikácie Výboru pre interpretáciu medzinárodného finančného výkazníctva (IFRIC).


title: Vykonávacie nariadenie Komisie (EÚ) č. 915/2013 z  23. septembra 2013 , ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe

text:
               24.9.2013

               SK

               Úradný vestník Európskej únie

               L 252/23

         VYKONÁVACIE NARIADENIE KOMISIE (EÚ) č. 915/2013
   z 23. septembra 2013,
   ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (1), najmä na jeho článok 11 písm. b),
   keďže:

               (1)

               V prílohe III k nariadeniu (ES) č. 314/2004 sa uvádza zoznam osôb a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               V rozhodnutí Rady 2011/101/SZBP z 15. februára 2011 o reštriktívnych opatreniach voči Zimbabwe (2) sa uvádzajú fyzické a právnické osoby, na ktoré sa vzťahujú obmedzenia podľa článku 5 uvedeného rozhodnutia, a nariadenie Rady (ES) č. 314/2004 umožňuje uplatnenie tohto rozhodnutia v rozsahu, v akom je potrebné opatrenie na úrovni Únie.

               (3)

               Dňa 23. septembra 2013 Rada rozhodla o vymazaní jedného záznamu zo zoznamu osôb a subjektov, na ktoré by sa mali vzťahovať obmedzenia. Príloha III k nariadeniu (ES) č. 314/2004 by sa mala zmeniť, aby sa zaistil súlad s uvedeným rozhodnutím Rady.

               (4)

               Nariadenie (ES) č. 314/2004 by sa preto malo zodpovedajúcim spôsobom zmeniť.

               (5)

               S cieľom zabezpečiť, aby boli opatrenia stanovené v tomto nariadení účinné, musí toto nariadenie nadobudnúť účinnosť dňom nasledujúcim po jeho uverejnení,

         PRIJALA TOTO NARIADENIE:
   Článok 1
   Príloha III k nariadeniu (ES) č. 314/2004 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. septembra 2013

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. EÚ L 55, 24.2.2004, s. 1.

      (2)  Ú. v. EÚ L 42, 16.2.2011, s. 6 – 23.

      PRÍLOHA
      Príloha III k nariadeniu (ES) č. 314/2004 sa mení takto:
      Pod nadpisom „II. Subjekty“ sa vypúšťa tento záznam:

                     „(11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabwe.

                     Spoločnosť napojená na vládnu frakciu strany ZANU-PF. ZMDC patrí do právomoci ministra baní a rozvoja baníctva za stranu ZANU-PF.“


title: Vykonávacie nariadenie Komisie (EÚ) 2017/1269 z 13. júla 2017, ktorým sa mení vykonávacie nariadenie (EÚ) 2015/949, pokiaľ ide o stiahnutie arašidových orieškov (arašidov) zo Spojených štátov amerických zo zoznamu schválených predvývozných kontrol, pokiaľ ide o aflatoxíny (Text s významom pre EHP )

text:
               14.7.2017

               SK

               Úradný vestník Európskej únie

               L 183/9

         VYKONÁVACIE NARIADENIE KOMISIE (EÚ) 2017/1269
   z 13. júla 2017,
   ktorým sa mení vykonávacie nariadenie (EÚ) 2015/949, pokiaľ ide o stiahnutie arašidových orieškov (arašidov) zo Spojených štátov amerických zo zoznamu schválených predvývozných kontrol, pokiaľ ide o aflatoxíny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 23,
   keďže:

               (1)

               Vykonávacím nariadením Komisie (EÚ) 2015/949 (2) sa schvaľujú predvývozné kontroly vykonávané určitými tretími krajinami na určitých potravinách, pokiaľ ide o prítomnosť určitých mykotoxínov.

               (2)

               V článku 23 nariadenia (ES) č. 882/2004 sa stanovuje, že možno schváliť určité kontroly krmív a potravín, ktoré vykonáva tretia krajina bezprostredne pred vývozom do Európskej únie s cieľom overenia, či vyvážané výrobky spĺňajú požiadavky Únie. Takéto schválenie možno udeliť tretej krajine len vtedy, ak audit Európskej únie ukázal, že krmivá či potraviny vyvážané do Európskej únie spĺňajú požiadavky Únie alebo rovnocenné požiadavky, a že kontroly vykonané v tretej krajine pred odoslaním sa považujú za dostatočne efektívne a účinné, aby mohli nahradiť alebo obmedziť dokladovú kontrolu, kontrolu totožnosti a fyzické kontroly stanovené právom EÚ. Takéto schválenie udelila EÚ v roku 2008 Spojeným štátom americkým na vykonávanie predvývozných kontrol aflatoxínov v arašidových orieškoch.

               (3)

               Od polovice roka 2016 bola zaznamenaná zvýšená miera nedodržiavania uvedených požiadaviek, pokiaľ ide o prítomnosť aflatoxínov v arašidových orieškoch z USA. Orgány USA boli o tom informované a zaviazali sa k náprave situácie. Žiadne zlepšenie situácie sa však nezaznamenalo.

               (4)

               Preto možno vyvodiť záver, že podmienky, ktoré viedli k schváleniu predvývozných kontrol, sa už neplnia, a preto je vhodné arašidové oriešky (arašidy) z USA zo zoznamu schválených predvývozných kontrol stiahnuť. Vykonávacie nariadenie (EÚ) 2015/949 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Príloha I k vykonávaciemu nariadeniu (EÚ) 2015/949 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 165, 30.4.2004, s. 1.

      (2)  Vykonávacie nariadenie Komisie (EÚ) 2015/949 z 19. júna 2015, ktorým sa schvaľujú predvývozné kontroly vykonávané určitými tretími krajinami na určitých potravinách, pokiaľ ide o prítomnosť určitých mykotoxínov (Ú. v. EÚ L 156, 20.6.2015, s. 2).

      PRÍLOHA
      V prílohe I k vykonávaciemu nariadeniu (EÚ) 2015/949 sa vypúšťa tento záznam:

                     Potravina

                     Číselný znak KN

                     Podpoložka TARIC

                     Krajina pôvodu

                     Mykotoxín

                     Frekvencia fyzických kontrol (%) pri dovoze

                                 „—

                                 Arašidové oriešky (arašidy), nelúpané

                                 —

                              1202 41 00

                     Spojené štáty americké

                     aflatoxíny

                     < 1“

                                 —

                                 Arašidové oriešky (arašidy), lúpané

                                 —

                              1202 42 00

                                 —

                                 Arašidové oriešky (arašidy), inak upravené alebo konzervované

                                 —

                                 2008 11 91 ; 2008 11 96 ; 2008 11 98


title: Vykonávacie nariadenie Komisie (EÚ) č. 643/2011 z  1. júla 2011 , ktorým sa mení a dopĺňa nariadenie (EÚ) č. 642/2010, pokiaľ ide o dovozné clá na cirok a raž

text:
               2.7.2011

               SK

               Úradný vestník Európskej únie

               L 175/1

         VYKONÁVACIE NARIADENIE KOMISIE (EÚ) č. 643/2011
   z 1. júla 2011,
   ktorým sa mení a dopĺňa nariadenie (EÚ) č. 642/2010, pokiaľ ide o dovozné clá na cirok a raž
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 v spojení s jeho článkom 4,
   keďže:

               (1)

               V článku 5 ods. 4 nariadenia Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (2), sa ustanovuje, že reprezentatívna dovozná cena cif pre jačmeň sa uplatňuje pri výpočte dovozných ciel na cirok a raž.

               (2)

               Vývoj trhovej situácie jačmeňa a slabý vplyv Spojených štátov amerických na svetovú trhovú situáciu tohto produktu spôsobili, že jačmeň už neslúži ako odhad situácie na trhu s cirokom. Okrem toho zdroje informácií na trhu s cirokom sú veľmi nedostatočné alebo veľmi málo spoľahlivé, aby sa mohli použiť ako základ na stanovenie dovozných ciel na tento produkt. Z dostupných zdrojov ďalej vyplýva, že ceny ciroku a kukurice vyvezených z USA sú veľmi podobné. Vzhľadom na to je vhodné uplatňovať na cirok reprezentatívnu dovoznú cenu cif pre kukuricu. Zároveň je vhodné zachovať momentálne existujúcu vyrovnanosť medzi clami na jačmeň a clami na cirok.

               (3)

               Nariadenie (EÚ) č. 642/2010 by sa preto malo zodpovedajúcim spôsobom zmeniť a doplniť.

               (4)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (EÚ) č. 642/2010 sa mení a dopĺňa takto:

               1.

               Článok 5 sa mení a dopĺňa takto:

                           a)

                           v odseku 1 sa úvodná veta nahrádza takto:
                           „Pre bežnú pšenicu vysokej kvality, tvrdú pšenicu a kukuricu, ktoré sú uvedené v článku 2 ods. 1 tohto nariadenia, určujú reprezentatívnu dovoznú cenu cif uvedenú v článku 136 ods. 2 nariadenia (ES) č. 1234/2007 tieto komponenty:“;

                           b)

                           odsek 4 sa nahrádza takto:
                           „4.   Reprezentatívne dovozné ceny cif pre tvrdú pšenicu, bežnú pšenicu vysokej kvality a kukuricu predstavujú súčet komponentov uvedených v odseku 1 písm. a), b) a c). Reprezentatívne dovozné ceny cif pre cirok a raž sa rovnajú reprezentatívnej dovoznej cene cif vypočítanej pre kukuricu.“

               2.

               Príloha III sa nahrádza znením prílohy k tomuto nariadeniu.

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júla 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 187, 21.7.2010, s. 5.

      PRÍLOHA

            „PRÍLOHA III

               Cenové ponuky na burze a referenčné odrody

                        Produkt

                        Obyčajná pšenica

                        Tvrdá pšenica

                        Kukurica

                        Štandardná kvalita

                        Vysoká

                        Referenčná odroda (druh/trieda) pre cenovú ponuku na burze

                        Tvrdá červená jarná č. 2

                        Tvrdá žltá Durum č. 2

                        Žltozrnná kukurica č. 3

                        Cenová ponuka na burze

                        Minneapolis
                        Grain Exchange

                        Minneapolis
                        Grain Exchange (1)

                        Chicago Board of Trade

         (1)  V prípade, keď nie je k dispozícii žiadna cenová ponuka, ktorá sa môže použiť na výpočet reprezentatívnej dovoznej ceny cif, budú použité ponuky fob verejne dostupné v USA.“


title: Vykonávacie nariadenie Komisie (EÚ) 2015/592 zo 14. apríla 2015 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Presunto de Barrancos/Paleta de Barrancos (CHOP)]

text:
               16.4.2015

               SK

               Úradný vestník Európskej únie

               L 99/4

         VYKONÁVACIE NARIADENIE KOMISIE (EÚ) 2015/592
   zo 14. apríla 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Presunto de Barrancos/Paleta de Barrancos (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (ES) č. 1151/2012 Komisia preskúmala žiadosť Portugalska o schválenie zmeny špecifikácie chráneného označenia pôvodu „Presunto de Barrancos“ zapísaného do registra na základe nariadenia Komisie (ES) č. 2400/96 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Presunto de Barrancos“/„Paleta de Barrancos“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. apríla 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 2400/96 zo 17. decembra 1996 o zápise určitých názvov do „Registra chránených označení pôvodu a chránených zemepisných označení“ stanovených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 327, 18.12.1996, s. 11).

      (3)  Ú. v. EÚ C 432, 2.12.2014, s. 16.


title: Vykonávacie nariadenie Komisie (EÚ) č. 166/2014 zo 17. februára 2014 , ktorým sa mení nariadenie (ES) č. 798/2008, pokiaľ ide o požiadavky na certifikáciu týkajúce sa dovozu mäsa vtákov nadradu bežce z farmových chovov na ľudskú spotrebu a položky týkajúce sa Izraela a Južnej Afriky v zozname tretích krajín alebo území  Text s významom pre EHP

text:
               22.2.2014

               SK

               Úradný vestník Európskej únie

               L 54/2

      VYKONÁVACIE NARIADENIE KOMISIE (EÚ) č. 166/2014
   zo 17. februára 2014,
   ktorým sa mení nariadenie (ES) č. 798/2008, pokiaľ ide o požiadavky na certifikáciu týkajúce sa dovozu mäsa vtákov nadradu bežce z farmových chovov na ľudskú spotrebu a položky týkajúce sa Izraela a Južnej Afriky v zozname tretích krajín alebo území
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 bod 1 prvý odsek, článok 8 bod 3 a 4 a článok 9 ods. 2 písm. b),
   keďže:

               (1)

               V nariadení Komisie (ES) č. 798/2008 (2) sa stanovuje, že určité komodity možno do Únie dovážať alebo cez jej územie prevážať len z tretích krajín, území, oblastí alebo jednotiek uvedených v tabuľke v časti 1 jeho prílohy I. Takisto sa v ňom stanovujú požiadavky na veterinárnu certifikáciu pre takéto komodity. V uvedených požiadavkách je zohľadnené, či sa uplatňujú osobitné podmienky alebo či sú v dôsledku situácie uvedených tretích krajín, území, oblastí alebo jednotiek, pokiaľ ide o choroby, potrebné ďalšie záruky. Osobitné podmienky a ďalšie záruky, ktoré musia uvedené komodity spĺňať a poskytovať, sú stanovené v časti 2 prílohy I k nariadeniu (ES) č. 798/2008.

               (2)

               V kapitole III nariadenia (ES) č. 798/2008 sa stanovujú podmienky, na základe ktorých možno tretiu krajinu, územie, oblasť alebo jednotku považovať za oblasť bez výskytu vysokopatogénnej aviárnej influenzy (highly pathogenic avian influenza – HPAI) a súvisiace požiadavky na veterinárnu certifikáciu pre komodity určené na dovoz do Únie.

               (3)

               Južná Afrika zaznamenala v rokoch 2004, 2006 a od apríla 2011 ohniská HPAI podtypu H5N2 v chovoch vtákov nadradu bežce v oblasti s vysokou hustotou takýchto chovov. Preto dovoz určitých komodít z vtákov nadradu bežce vrátane mäsa vtákov nadradu bežce z farmových chovov v súčasnosti obmedzuje nariadenie (ES) č. 798/2008 zmenené nariadením (EÚ) č. 536/2011 (3). Južná Afrika nie je v súčasnosti schopná vyhlásiť, že je bez výskytu HPAI.

               (4)

               Vonkajší chov vtákov nadradu bežce predstavuje osobitnú výzvu pre prevenciu možného zavlečenia vírusov aviárnej influenzy do kŕdľov vtákov nadradu bežce, najmä z rezervoára voľne žijúcich vtákov. Juhoafrický príslušný orgán v spolupráci s chovateľmi vtákov nadradu bežce vytvoril špeciálny systém produkcie mäsa z vtákov nadradu bežce získaného z vtákov nadradu bežce, ktoré sa chovajú v registrovaných uzavretých chovoch vtákov nadradu bežce, ktoré schválil príslušný orgán.

               (5)

               Tieto chovy sú pod úradnou kontrolou a uplatňujú sa v nich prísne pravidlá biologickej bezpečnosti, kontroly pohybu a laboratórne testy. Okrem toho sa vykonáva dohľad nad aviárnou influenzou u vtákov nadradu bežce a v chovoch hydiny nachádzajúcich sa v stanovenom okruhu okolo registrovaných uzavretých chovov vtákov nadradu bežce a na celom území Južnej Afriky. Pri stanovovaní uvedených požiadaviek sa náležite prihliadalo na odporúčania núdzového tímu Spoločenstva pre oblasť veterinárnej medicíny (Community Veterinary Emergency Team, CVET), ktorý bol na misii v Južnej Afrike v roku 2011.

               (6)

               Južná Afrika dovtedy, kým sa nevyhlási, že celé jej územie je bez výskytu HPAI, a s cieľom poskytnúť lepšie záruky za bezpečnosť mäsa z vtákov nadradu bežce určeného na budúci dovoz do Únie predložila 5. mája 2013 revidovaný návrh systému registrovaných uzavretých chovov vtákov nadradu bežce so žiadosťou o povolenie dovozu mäsa vtákov nadradu bežce do Únie vyrobeného z vtákov nadradu bežce chovaných v takýchto podnikoch.

               (7)

               Komisia a experti členských štátov návrh vyhodnotili a skonštatovali, že systém Južnej Afriky by mal poskytovať dostatočné záruky týkajúce sa dovozu mäsa vtákov nadradu bežce do Únie získaného z vtákov nadradu bežce chovaných v takýchto podnikoch vzhľadom na možné riziká, ktoré predstavuje vírus HPAI.

               (8)

               V časti 2 prílohy I k nariadeniu (ES) č. 798/2008 by sa mala stanoviť nová osobitná podmienka „H“, ktorá poskytuje osobitné záruky za bezpečnosť mäsa z vtákov nadradu bežce z farmových chovov na ľudskú spotrebu získaného z vtákov nadradu bežce pochádzajúcich z registrovaných uzavretých chovov vtákov nadradu bežce vrátane záruky v súvislosti s možnými budúcimi ohniskami HPAI a ktorá by sa mala vzťahovať na územie Južnej Afriky. Táto osobitná podmienka by sa mala zahrnúť aj do vzoru veterinárneho certifikátu pre mäso vtákov nadradu bežce z farmových chovov na ľudskú spotrebu.

               (9)

               V časti 1 prílohy I k nariadeniu (ES) č. 798/2008 sa v súčasnosti v položke pre Izrael uvádza päť rôznych kódov, IL- 0 až IL- 4, ktoré zodpovedajú častiam, na ktoré bolo územie rozdelené v nadväznosti na predchádzajúce ohniská HPAI v tejto krajine. Na základe žiadosti Izraela a s prihliadnutím na to, že mäso z hydiny, vtákov nadradu bežce a voľne žijúcej pernatej zveri (POU, RAT a WGM) produkované počas období obmedzení už nie je v obehu na trhu, by sa jednotlivé zóny mali konsolidovať a položka pre Izrael by sa mala zodpovedajúcim spôsobom zmeniť. V záujme transparentnosti trhu a v súlade s medzinárodným právom verejným je potrebné objasniť, že územie, na ktoré sa vzťahujú certifikáty, je obmedzené na územie Izraelského štátu bez území pod izraelskou správou od júna 1967, konkrétne bez Golanských výšin, pásma Gazy, východného Jeruzalema a zvyšku Predjordánska.

               (10)

               Nariadenie (ES) č. 798/2008 by sa preto malo zodpovedajúcim spôsobom zmeniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha I k nariadeniu (ES) č. 798/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. februára 2014

            Za Komisiu

            predseda

         José Manuel BARROSO

      (1)  Ú. v. ES L 18, 23.1.2003, s. 11.

      (2)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

      (3)  Vykonávacie nariadenie Komisie (EÚ) č. 536/2011 z 1. júna 2011, ktorým sa mení a dopĺňa príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Južnej Afriky v zoznamoch tretích krajín alebo ich častí (Ú. v. EÚ L 147, 2.6.2011, s. 1).

      PRÍLOHA
      Príloha I k nariadeniu (ES) č. 798/2008 sa mení takto:

                  1.

                  Časť 1 sa mení takto:

                              a)

                              položka pre „IL – Izrael“ sa nahrádza takto:

                                          „IL – Izrael (6)

                                          IL – 0

                                          celá krajina

                                          SPF

                                          BPR,BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4“

                              b)

                              položka pre „ZA – Južná Afrika“ sa nahrádza takto:

                                          „ZA – Južná Afrika

                                          ZA – 0

                                          celá krajina

                                          SPF

                                          EP, E

                                          S4“

                                          BPR

                                          I

                                          P2

                                          9. 4. 2011

                                          A

                                          DOR

                                          II

                                          HER

                                          ΙΙΙ

                                          RAT

                                          VII

                                          P2
                                          H

                                          9. 4. 2011

                                          A

                              c)

                              dopĺňa sa táto poznámka pod čiarou:

                                          „(6)

                                          Ďalej chápať ako Izraelský štát bez území pod izraelskou správou od júna 1967, konkrétne bez Golanských výšin, pásma Gazy, východného Jeruzalema a zvyšku Predjordánska.“

                  2.

                  Časť 2 sa mení takto:

                              a)

                              v oddiele „Osobitné podmienky“ sa po osobitnej podmienke „L“ dopĺňa:
                              „ ‚H‘: Boli poskytnuté záruky toho, že mäso z vtákov nadradu bežce z farmových chovov na ľudskú spotrebu (RAT) sa získava z vtákov nadradu bežce pochádzajúcich z registrovaných uzavretých chovov vtákov nadradu bežce, ktoré schválil príslušný orgán tretej krajiny. V prípade ohniska HPAI môže byť dovoz tohto mäsa naďalej povolený, ak je získané z vtákov nadradu bežce pochádzajúcich z registrovaných uzavretých chovov bez výskytu aviárnej influenzy a ak sa v okruhu 100 km okolo uvedených chovov, prípadne vrátane územia susediacej krajiny, nevyskytlo žiadne ohnisko HPAI prinajmenšom za posledných 30 dní a ak neexistuje žiadna epidemiologická súvislosť s chovom vtákov nadradu bežce alebo hydiny, v ktorom bol zistený výskyt HPAI v priebehu posledných 30 dní.“

                              b)

                              vzor veterinárneho certifikátu pre mäso vtákov nadradu bežce z farmových chovov na ľudskú spotrebu (RAT) sa nahrádza takto:
                              „Vzor veterinárneho certifikátu pre mäso vtákov nadradu bežce z farmových chovov na ľudskú spotrebu (RAT)


title: Vykonávacie nariadenie Komisie (EÚ) 2015/243 z  13. februára 2015 , ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Spojených štátov amerických v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou  Text s významom pre EHP

text:
               17.2.2015

               SK

               Úradný vestník Európskej únie

               L 41/5

         VYKONÁVACIE NARIADENIE KOMISIE (EÚ) 2015/243
   z 13. februára 2015,
   ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Spojených štátov amerických v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1, článok 24 ods. 2 a článok 25 ods. 2,
   keďže:

               (1)

               Nariadením Komisie (ES) č. 798/2008 (3) sa stanovujú podmienky veterinárneho osvedčovania vzťahujúce sa na dovoz hydiny a výrobkov z hydiny (ďalej len „komodity“) do Únie a ich prepravu cez jej územie vrátane skladovania počas prepravy. Stanovuje sa v ňom, že komodity možno do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

               (2)

               V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za územie bez výskytu vysokopatogénnej vtáčej chrípky (highly pathogenic avian influenza – HPAI).

               (3)

               Spojené štáty americké sú uvedené v časti 1 prílohy I k nariadeniu (ES) č. 798/2008 ako tretia krajina, z ktorej celého územia je povolený dovoz komodít do Únie a ich preprava cez Úniu.

               (4)

               Dohoda medzi Úniou a Spojenými štátmi americkými (4) stanovuje rýchle vzájomné uznávanie regionalizačných opatrení v prípade prepuknutia choroby v Únii alebo v Spojených štátoch amerických (ďalej len „dohoda“).

               (5)

               Dňa 19. decembra 2014 Spojené štáty americké potvrdili výskyt HPAI podtypu H5N8 v chove hydiny v okrese Douglas v štáte Oregon a 3. januára 2015 výskyt HPAI podtypu H5N2 v chove hydiny v štáte Washington. Celé územie uvedenej tretej krajiny sa preto nemôže ďalej považovať za územie bez výskytu tejto choroby. Veterinárne orgány Spojených štátov okamžite pozastavili vydávanie veterinárnych osvedčení na celom svojom území pre zásielky komodít z hydiny určených na vývoz do Únie a prepravu cez jej územie. S cieľom kontrolovať HPAI a zamedziť jej šíreniu Spojené štáty takisto zaviedli politiku likvidácie zvierat.

               (6)

               Spojené štáty americké predložili informácie o epidemiologickej situácii na svojom území a o opatreniach prijatých na zabránenie ďalšiemu šíreniu HPAI, ktoré Komisia teraz vyhodnotila. Na základe tohto hodnotenia, ako aj záväzkov stanovených v dohode a záruk poskytnutých Spojenými štátmi je vhodné konštatovať, že ohraničenie obmedzení týkajúcich sa vstupu komodít do Únie na oblasť postihnutú HPAI v štáte Oregon a celý štát Washington, na ktoré veterinárne orgány Spojených štátov uplatňujú obmedzenia z dôvodu súčasného výskytu ohnísk, by malo stačiť na pokrytie rizík spojených so vstupom týchto komodít do Únie. Položka týkajúca sa Spojených štátov amerických v zozname v časti 1 prílohy I k nariadeniu (ES) č. 798/2008 by sa preto mala zmeniť v záujme zohľadnenia regionalizácie uvedenej tretej krajiny v dôsledku súčasného výskytu ohnísk HPAI.

               (7)

               Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2015

            Za Komisiu

            predseda

         Jean-Claude JUNCKER

      (1)  Ú. v. ES L 18, 23.1.2003, s. 11.

      (2)  Ú. v. EÚ L 343, 22.12.2009, s. 74.

      (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

      (4)  Dohoda medzi Európskym spoločenstvom a vládou Spojených štátov amerických o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi, schválená v mene Európskeho spoločenstva rozhodnutím Rady 1998/258/ES (Ú. v. ES L 118, 21.4.1998, s. 1).

      PRÍLOHA
      V časti 1 prílohy I k nariadeniu (ES) č. 798/2008 sa položka týkajúca sa Spojených štátov amerických nahrádza takto:

                     Kód ISO a názov tretej krajiny alebo územia

                     Kód tretej krajiny, územia, oblasti alebo jednotky

                     Opis tretej krajiny, územia, oblasti alebo jednotky

                     Veterinárny certifikát

                     Osobitné podmienky

                     Osobitné podmienky

                     Status dohľadu nad vtáčou chrípkou

                     Status očkovania proti vtáčej chrípke

                     Status kontroly salmonely (7)

                     Vzor(-y)

                     Ďalšie záruky

                     Dátum ukončenia (1)

                     Dátum začatia (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „US – Spojené štáty americké

                     US-0

                     celá krajina

                     SPF

                     EP, E

                     S4

                     US-1

                     oblasť Spojených štátov amerických s výnimkou územia US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1“

                     WGM

                     VIII

                     POU, RAT

                     N

                     US-2

                     oblasť Spojených štátov amerických zodpovedajúca okresu Douglas v štáte Oregon a celé územie štátu Washington

                     WGM

                     VIII

                     P2

                     19.12.2014

                     POU, RAT

                     N
                     P2